rejauldu/bengali-wikipedia huggingface dataset:
জঁ-মিশেল বেসনিয়ার (জন্ম ১৯৬৭/১৯৬৮) একজন ফরাসি ধনকুবের উত্তরাধিকারী। তিনি ল্যাকটালিসের একজন প্রধান শেয়ারহোল্ডার।   জীবনের প্রথমার্ধ  জিন-মিশেল বেসনিয়ার প্রায় ১৯৬৮ সালে জন্মগ্রহণ করেন #737 Jean-Michel Besnier, Forbes তার পিতা, মিশেল বেসনিয়ার, ১৯৫৫ থেকে ২০০০ সাল পর্যন্ত ল্যাকটালিসের সিইও ছিলেন। তার পিতামহ, আন্দ্রে বেসনিয়ার, ১৯৩৩ সালে বেসনিয়ার গ্রুপ (পরে ল্যাকটালিস নামে পরিচিত) প্রতিষ্ঠা করেছিলেন। তার এক ভাই আছে, ইমানুয়েল বেসনিয়ার, যিনি ল্যাকটালিসের সিইও এবং একজন বোন মেরি।   কর্মজীবন  বেসনিয়ার তার ভাই এবং বোনের সাথে ১০০% ল্যাকটালিস উত্তরাধিকার সূত্রে পেয়েছিলেন। #737 Jean-Michel Besnier, Forbes   ধন  তার মোট মূল্য ফোর্বস দ্বারা অনুমান করা হয়েছিল US$৬.৬ বিলিয়ন (জুলাই ২০২১)। #737 Jean-Michel Besnier, Forbes   ব্যক্তিগত জীবন  তিনি লাভাল, মায়েন, ফ্রান্সে থাকেন। #737 Jean-Michel Besnier, Forbes   তথ্যসূত্র   বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি শতকোটিপতি বিষয়শ্রেণী:ফরাসি ব্যবসায়ী
পুলকিত সম্রাট (; জন্ম ২৯ ডিসেম্বর ১৯৮৩) একজন ভারতীয় টেলিভিশন অভিনেতা, চলচ্চিত্র অভিনেতা এবং মডেল। বিট্টু বস চলচ্চিত্র দিয়ে তার বলিউডে অভিষেক হয়। তার অভিনীত অন্যান্য চলচ্চিত্রসমূহ ফুকরে, ডলি কি ডোলি, সনম রে, জুনুনিয়াত।  প্রারম্ভিক জীবন পুলকিত সম্রাট ১৯৮৩ সালের ২৯শে ডিসেম্বর দিল্লির শালিমার বাগে এক পাঞ্জাবি হিন্দু পরিবারে জন্মগ্রহণ করেন। তার পরিবার আবাসন ব্যবসায়ের সাথে জড়িত। তিনি মানব স্থালি স্কুলে পড়াশোনা করেন এবং পরে দিল্লির অশোক বিহারের মন্টফোর্ট সিনিয়র সেকেন্ডারি স্কুল থেকে পড়াশোনা শেষ করে দিল্লির আপিজে ইনস্টিটিউট অব ডিজাইনে বিজ্ঞাপন কোর্সে যোগ দেন। পাঁচ মাস অধ্যয়নের পর তিনি একটি মডেলিঙের কাজ পান। ফলে তিনি পড়াশোনা ত্যাগ করে মুম্বই চলে যান এবং কিশোর নামিত কাপুরের অভিনয় কোর্সের যোগদান করে।  ব্যক্তিগত জীবন থাম্ব|upright|২০২২ সালে কৃতি খরবন্দার সাথে সম্রাট সম্রাট ২০১৪ সালের ৩রা নভেম্বর তার প্রেমিকা শ্বেতা রোহিরাকে বিয়ে করেন। রোহিরা সালমান খানের "রাখী-বোন"। ২০১৫ সালের নভেম্বর মাসে এই দম্পতির বিবাহবিচ্ছেদ হয়। এরপর সম্রাট তার সনম রে চলচ্চিত্রের সহশিল্পী অভিনেত্রী ইয়ামি গৌতমের সাথে প্রেম করেন। ২০১৮ সালে তাদের প্রেমের সম্পর্কের ইতি ঘটে।  ২০১৯ সাল থেকে সম্রাট তার বীরে কি ওয়েডিং, পাগলপন্তি ও তেইশ চলচ্চিত্রের সহশিল্পী অভিনেত্রী কৃতি খরবন্দার সাথে প্রেমের সম্পর্কে জড়ান। ২০২৪ সালের মার্চ মাসে তারা মনেশ্বরের আইটিসি গ্র্যান্ড ভারতে বিবাহ বন্ধনে আবদ্ধ হন।  চলচ্চিত্রের তালিকা +চাবি  যেসব চলচ্চিত্র মুক্তি পায়নি  বছর শিরোনাম চরিত্র টীকা ২০১২ বিট্টু বস বিট্টু বস ২০১৩ ফুকরে হানি (বিকাশ গুলাটি) ২০১৪ জয় হো ইনস্পেক্টর অভয় রাজপুত ও তেরি প্রান্তব প্রতাব ২০১৫ ডলি কি ডোলি রবিন সিং বাঙ্গিস্তান প্রবীণ চতুর্বেদী/আল্লারাখা খান ২০১৬ সনম রে আকাশ জুনুনিয়াত ক্যাপ্টেন জাহান বকশী ২০১৭ ফুকরে রিটার্নস হানি ২০১৮বীরে কি ওয়েডিং বীর থ্রি স্টোরিজ  | বিলাস নায়েক | |- | rowspan="1" | ২০১৯ ! scope="row" | পাগল্পান্তী''  চান্দি  নির্মাণাধীন  তথ্যসূত্র  বহিঃসংযোগ       বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:দিল্লির অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় পুরুষ মডেল বিষয়শ্রেণী:পাঞ্জাবি ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:দিল্লির ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ভারতীয় ধারাবাহিক নাটকের অভিনেতা
২০০৮ গ্রীষ্মকালীন অলিম্পিকে জুডোতে মহিলাদের ৬৩কেজি বিভাগের প্রতিযোগিতা অনুষ্ঠিত হয় ১২ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।  মহিলাদের জুডো ওজন শ্রেণীর এই বিভাগ মধ্যম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৬৩কিলোগ্রাম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।   পদকবিজয়ী    ব্রোঞ্জ    টুর্নামেন্টের ফলাফল   ফাইনাল    ম্যাট ১    ম্যাট ২    রেপোশে    পাদটিকা   প্রতিযোগিতার ধরন  বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ
মগড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৬ কিলোমিটার উত্তরে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মগড়া ইউনিয়নের মোট জনসংখ্যা ৩২,১০৯ জন। এই ইউনিয়নে মোট ঘরসংখ্যা ৫৬১৪ টি।   শিক্ষা  মগড়া ইউনিয়নের গড় সাক্ষরতার হার শতকরা ৪৩.৬ ভাগ (পুরুষ-৪৮.৫%, মহিলা-৩৯%)।   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
পোকেমন গো () হল নিয়াটিক ইনকর্পোরেটেড নির্মিত এবং পোকেমন ফ্র্যানচাইজির অংশ,  পোকেমন কোম্পানির প্রকাশিত একটি বাস্তবিক অবস্থান ভিত্তিক গেম, যা অ্যান্ড্রয়েড বা আই.ও.এস. ডিভাইসে খেলা যায়। এই গেমটি বিনামূল্যে খেলা যায় এবং এর জন্য জি.পি.এস. ও ইন্টারনেট কানেকশনের প্রয়োজন হয়। ৬ জুলাই ২০১৬ সালে এই গেমটি মুক্তি পায়।   গেমপ্লে  থাম্ব|শাতিন পার্কে মানুষ পোকেমন গো খেলে   পোকেমন কব্জা করা  পোকেমন গো গেমটির প্রধান গেমপ্লে হল বাস্তবিক দুনিয়ার সাথে সামঞ্জস্য রেখে গেমের পরাবাস্তবিক দুনিয়া, যা বাস্তবিক পৃথিবীর আদতে সৃষ্ট স্থানে গিয়ে খেলতে হয়। বিভিন্ন স্থানে বিভিন্ন পোকেমনের স্পন বা আবির্ভাব হয়। এখনো পর্যন্ত গেমটিতে, মূল অ্যানিমে ও মূল ধারার গেমের সাথে সামঞ্জস্য রেখে কান্টো, ঝোটো, হোয়েন, সিনো ও এলোলান পোকেমন গুলো রিলিজ করা হয়েছে। গেমে পোকেমন চার ভাবে ধরা বা কব্জা করা যায়। ১) ওয়াইল্ড বা অগমেন্টেড দুনিয়ায় যখন আবির্ভাব ঘটে, ২) রেইড থেকে, ৩) রিসার্চ টাস্ক থেকে এবং ৪) এগ হ্যাচ বা ডিম থেকে।  বেশিরভাগ পোকেমনই ওয়াইল্ডে স্পন হয়। তবে লিজেন্ডারি (লেক ট্রিয়ো ছাড়া), মিথিকাল এবং কিছু পোকেমন ছাড়া (অ্যালোলান ম্যারোওয়াক, অ্যালোলান রাইচু, অ্যাবসল, সিংক্স, মাওয়াইল) বাকী সব পোকেমনই ওয়াইল্ডে পাওয়া যার। স্পন হওয়ার সাথে সাথে পোকেমনের উপর ক্লিক করলেই ক্যাচ স্ক্রিন আসে। সেখানে বল ছুঁড়ে মারতে হয়। সফল্ভাবে সম্পন্ন করতে পারলেই পোকেমনটি ধরা যায়।   রেইড  গেমটি রিলিজ দেওয়ার এক বছর পর, নায়ান্টিক রেইড ব্যবস্থা চালু করে। রেইডে অংশ নিতে প্রথমত গেমারকে সেই রেইড জিমের কাছে আসতে হয়। এরপর রেইড পাস ব্যবহার করে লবিতে অংশ নেওয়া যার। প্রত্যেক লবিতে সর্বোচ্চ ২০ জন প্লেয়ার অংশ নিতে পারেন। রেইড মূলত টিয়ার ১ থেকে ৫ পর্যন্ত হয়ে থাকে। ১ সবচেয়ে সহজ এবং ৫ সবচেয়ে কঠিন, এবং টিয়ার ৫ সাধারণত লিজেন্ডারি পোকেমন হয়ে থাকে। রেইড সফলভাবে সম্পন্ন করেতে পারলে গেমের বিভিন্ন আইটেম, অভিজ্ঞতার সাথে সাথে পোকেমনটি কব্জা করের সুযোগ পাওয়া যায়।   খেলোয়াড় বনাম খেলোয়াড়  ২০১৮ সালে নায়ান্টিক পিভিপি বা খেলোয়াড় বনাম খেলোয়াড়ের প্রথা চালু করে। এখানে খেলোয়াড়গণ ৩ টি বিভাগে একজন অন্যজনকে চ্যালেঞ্জ জানাতে পারে। বিভাগ গুলো ১) গ্রেট লীগ ( সিপি ১৫০০ অনধিক), ২) আল্ট্রা লীগ (সিপি ২৫০০ অনধিক), ৩) মাস্টার লীগ (সিপির ক্যাপ নেই)। প্রত্যেক খেলোয়াড় ৩ টি করে পোকেমন নিয়ে অবতীর্ণ হয়ে থাকেন। যে প্রতিপক্ষের সব পোকেমন ফেইন্ট বা অজ্ঞান করে দিতে পারবে, সেই বিজয়ী হয়।   এক্স রেইড  সুনির্দিষ্ট কিছু জিমে রেইড সম্পন্ন করেলে এক্স রেইডের আমন্ত্রণ পাওয়া যার। এর বৈশিষ্ট হল বিশেষ পোকেমন রেইডে পরাস্ত করে তা কব্জা করা। এখনো পর্যন্ত এক্স রেইডে মিউটু, ডিঅক্সিস (নরমাল), ডিঅক্সিস (অ্যাটাক), ডিঅক্সিস (ডিফেন্স) এর আবির্ভাব হয়েছে।   কমিউনিটি দিবস  ২০১৮ জানুযারি থেকে এই গেমে মাসে কোন এক পূর্বনির্ধারিত দিনে এই কমিউনিটি ডে বা দিবসের আয়োজন করে আসছে। এর মূল আকর্ষণ হল এই দিনে সেই পোকেমনটির শাইনি পাওয়ার হার বেড়ে যার এবং বিশেষ ক্ষমতা ধারণ করতে পারে। এর মূল উদ্দেশ্য হল, গেমিং কমিউনিটির মাঝে মিলন ও সাক্ষাৎ ঘটানো।   তথ্যসূত্র  নোটসমূহ  উদ্ধৃতিসমূহ   বহিঃসংযোগ     বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:উদ্দীপিত বাস্তবতা অ্যাপ্লিকেশন বিষয়শ্রেণী:ফ্রি-টু-প্লে ভিডিও গেমস বিষয়শ্রেণী:আইওএস গেমস বিষয়শ্রেণী:ইন্টারনেট মেমেস বিষয়শ্রেণী:আউটডোর লোকেটিং গেমস বিষয়শ্রেণী:পোকেমন ভিডিও গেমস বিষয়শ্রেণী:২০১৬-এর ভিডিও গেমস বিষয়শ্রেণী:যুক্তরাষ্ট্রে বিকশিত ভিডিও গেমস বিষয়শ্রেণী:ভিডিও গেম বিতর্ক বিষয়শ্রেণী:নিয়াটিক, ইনক. গেমস বিষয়শ্রেণী:২০১৬-এর ভিডিও গেম বিষয়শ্রেণী:আইওএস গেম বিষয়শ্রেণী:যুক্তরাষ্ট্রে উন্নীত ভিডিও গেম
ওল্ড মালদা জংশন রেলওয়ে স্টেশন মালদা জেলার একটি ছোট রেলওয়ে স্টেশন যা পশ্চিমবঙ্গের মালদায় অবস্থিত। এর কোড হল ওএমএলএফ (OMLF)। এটি ইংরেজবাজার শহরকে পরিসেবা প্রদান করে। স্টেশন ৩ প্ল্যাটফর্ম দ্বারা গঠিত। প্ল্যাটফর্মে ভাল শেড নেই। এখানে জল এবং স্যানিটেশন সহ অনেক সুবিধার অভাব আছে।   প্রধান ট্রেনগুলি   মালদা থেকে চলা কিছু গুরুত্বপূর্ণ ট্রেনগুলি হ'ল:   বালুরঘাট - মালদা টাউন যাত্রী  বালুরঘাট - শিয়ালদহ গৌড় সংযোগ এক্সপ্রেস  বালুরঘাট মালদা টাউন যাত্রী  কাতিহর - মালদা টাউন যাত্রী  মালদা কোর্ট - শিলিগুড়ি জেএন ডিএমইউ  মালদা টাউন নতুন জলপাইগুড়ি যাত্রী  সিংহাবাদ পুরাতন মালদা যাত্রী   তথ্যসূত্র   বিষয়শ্রেণী:মালদা জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:মালদহ
কাইটাইল ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৪২।   ভৌগোলিক অবস্থান ও আয়তন:  উত্তর দিকে অবস্থিত আটপাড়া উপজেলার দুওজ ইউনিয়ন ও দক্ষিণে অবস্থিত মদন উপজেলার ৭নাম্বার নায়েকপুর ইউনিয়ন। পূর্বে অবস্থিত নব গঠিত চাঁন গাঁও ইউনিয়ন। পশ্চিমে অবস্থিত আটপাড়া উপজেলার তেলিগাতি ইউনিয়ন ও কেন্দুয়া উপজেলার নয়াপাড়া ইউনিয়ন। এ ইউনিয়নের মোট আয়তন ৮৯৩৮ একর বা ৩৬.১৮ বর্গকিলোমিটার।   প্রশাসনিক এলাকা  কাইটাইল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — কেশজানি, জাওলা, শিবাশ্রম,জয়পাশা, কাইটাইল   জনসংখ্যা  ২০১১ সালের আদমশুমারি অনুযায়ী কাইতলী ইউনিয়নের মোট জনসংখ্যা ছিল ২১০৬৬ জন, যারা ৪৪২৬ টি পরিবারে বসবাস করে, যার মধ্যে পুরুষ হল ১০৫১৭ জন এবং নারী হল ১০৫৪৯ জন।   শিক্ষা ও সংস্কৃতি:  কাইটাইল ইউনিয়নের গড় সাক্ষরতা হার ৩২.৮%। তার মধ্যে নারী শিক্ষার হার ৩০.৪% এবং পুরুষ শিক্ষার হার ৩৫.২%। এখানকার গুরুত্বপূর্ণ শিক্ষা প্রতিষ্ঠানের মধ্যে:  ১,কেশজানি সরকারি প্রাথমিক বিদ্যালয়। স্থাপিত:১৮৫০ খ্রীষ্টাব্দ।  ২,হাজরা গাতি সরকারি প্রাথমিক বিদ্যালয়।স্থাপিত:১৯০৬ খ্রীষ্টাব্দ।  ৩,বাররি সরকারি প্রাথমিক বিদ্যালয়।  ‌‌   অর্থনীতি ও যোগাযোগ  কাইতলী ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  ময়মনসিংহ বিভাগ   তথ্যসূত্র    বহিঃসংযোগ   কাইতলী ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:মদন উপজেলার ইউনিয়ন
জুনি.ভিএন হল ভিয়েতনাম ইন্টারনেট ইউজার কমিউনিটি ফাউন্ডেশন (ভিএনআইএফ) এবং ভিএনজি কর্পোরেশন দ্বারা প্রতিষ্ঠিত একটি ই-লার্নিং ওয়েবসাইট, যা ১৩ মার্চ, ২০১৪ সালে চালু করা হয়েছিল।  সেই সময়ে, ওয়েবসাইটটির প্রায় ৬০,০০০ ব্যবহারকারী ছিল, ৩০০টি ভিডিও পাঠ, গণিত, পদার্থবিদ্যা, রসায়ন, ইংরেজি, সাহিত্য, জীবনী, ইতিহাস, ভূগোল সহ ভিয়েতনামী বিশ্ববিদ্যালয়ে প্রবেশিকা পরীক্ষার জন্য ব্যবহৃত আটটি প্রধান বিষয়ের ১৭০০টি নমুনা পরীক্ষা ছিল।    তথ্যসূত্র   বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৪-এ ভিয়েতনামে প্রতিষ্ঠিত বিষয়শ্রেণী:ভার্চুয়াল শেখার পরিবেশ বিষয়শ্রেণী:ভিয়েতনামি শিক্ষামূলক ওয়েবসাইট
সনি মোবাইল কমিউনিকেশনস এবি একটি বহুজাতিক কোম্পানি যার প্রধান সদর দপ্তর জাপানের টোকিওতে। এটি সনি কর্পোরেশনের মালিকানাধীন একটি কোম্পানি। এটি সনি ও সুইডিশ টেলিযোগাযোগ সরঞ্জাম প্রস্তুতকারী কোম্পানি এরিকসন এর যৌথ উদ্যোগ হিসেবে ১৯৮৭ সালের অক্টোবরের ১ তারিখে প্রতিষ্ঠিত হয়। ফেব্রুয়ারি ১৬, ২০১২ সনি কোম্পানি এরিকসন কোম্পানির সিংহভাগ শেয়ার কিনে নেয়। কোম্পানিটি মূলত এক্সপেরিয়া (Xperia) ব্র্যান্ডের স্মার্টফোন ও ট্যাবলেট উৎপাদনের জন্য পরিচিত। বর্তমানে সনি মোবাইল বিশ্বব্যাপী স্মার্টফোন শিল্পে অন্যতম গুরুত্বপূর্ণ ব্র্যান্ড হিসেবে নিজেদের অবস্থান বজায় রেখেছে।   তথ্যসূত্র   বিষয়শ্রেণী:সনি এরিকসন বিষয়শ্রেণী:মোবাইল ফোন প্রস্তুতকারক বিষয়শ্রেণী:১৯৮৭-এ প্রতিষ্ঠিত কোম্পানি বিষয়শ্রেণী:লন্ডন ভিত্তিক কোম্পানি বিষয়শ্রেণী:কনজিউমার ইলেক্ট্রনিক্স ব্রান্ড বিষয়শ্রেণী:এরিকসন বিষয়শ্রেণী:লুন্ড বিষয়শ্রেণী:সনি অধীনস্থ কোম্পানি বিষয়শ্রেণী:জাপানের ইলেকট্রনিক্স কোম্পানি বিষয়শ্রেণী:সনির সহযোগী প্রতিষ্ঠান বিষয়শ্রেণী:২০১২-এর অধিগ্রহণ ও একত্রীকরণ বিষয়শ্রেণী:জাপানের টেলিযোগাযোগ কোম্পানি
হাছনদণ্ডী মোহাম্মদীয়া মতিয়র রহমান আলিম মাদরাসা বাংলাদেশের চট্টগ্রাম জেলার চন্দনাইশ উপজেলার একটি উল্লেখযোগ্য আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা।  মাদ্রাসাটি ১৯৭৭  সালে জনাব খাইরুল বশর মাস্টারের উদ্যোগে এলাকার কিছু  দানশীল ব্যক্তির সার্বিক সহযোগীতায় এবং জমি দানের মাধ্যমে প্রতিষ্ঠিত হয়। প্রতিষ্ঠাতা অধ্যক্ষ মাওলানা আমিনুল ইসলাম ছমদী সুনাম ও দক্ষতার সহিত নিবিড়াভাবে দায়িত্ব পালন এবং অক্লান্ত পরিশ্রমের মাধ্যমে সফল ও আদর্শ দ্বীনি শিক্ষা প্রতিষ্ঠান গড়ে তুলতে সক্ষম হয়েছেন। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। এই মাদ্রাসার ইআইআইএন নাম্বার হলো ১০৪১৮৮ এবং এমপিও নাম্বার হলো ২১৭০৫২২০২। মাদ্রাসাটিতে ইসলামি শিক্ষার সমন্বয়ে পাঠদান করা হয়।একইসাথে সরকারী এমপিও ভুক্ত এই দ্বীনি শিক্ষা প্রতিষ্ঠানে সহশিক্ষা কার্যক্রম চালু আছে।মাদ্রাসার বর্তমান অধ্যক্ষের নাম মাওলানা আবুল বাশর।   ফলাফল ও কৃতিত্ব   মাদরাসার ছাত্র-ছাত্রীদের প্রতিভা বিভিন্নমুখী এবং গৌরবোজ্জ্বল। প্রতি বছর অত্র মাদরাসার শিক্ষার্থীদের সাফল্য ঈর্ষণীয়। প্রতিষ্ঠা হওয়ার পর থেকে সুদক্ষ পরিচালনায় অতীতের ভালো ফলাফলের ধারাবাহিকতার ন্যায় বেশ কয়েকবার দাখিল ও আলিম পরীক্ষার ফলাফলে উপজেলায় শীর্ষস্থান অর্জন করেছে।    তথ্যসূত্র   বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার শিক্ষাপ্রতিষ্ঠান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৫:০৯, ২৯ মে ২০১৮ (ইউটিসি) রুবাইয়াৎ আহমেদ   – (অপসারণের প্রস্তাবনা দেখুনলগ দেখুন) () উইকিপিডিয়া:অতি শীঘ্রই অনুসারে অপসারণযোগ্য। পরে তৈরি করা যেতে পারে। মেরাজ (আলাপ) ১৯:১৪, ২০ মে ২০১৮ (ইউটিসি) উইকিপিডিয়া:অতি শীঘ্রই, সহমত। ~ যুদ্ধমন্ত্রী আলাপ ০৯:০৭, ২৭ মে ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আল্‌জাস (, আ-ধ্ব-ব: ) উত্তর-পূর্ব ফ্রান্সে, জার্মানির সাথে সীমান্তে অবস্থিত ফ্রান্সের প্রদেশ (রেজিওঁ)। এটি ও-রাঁ এবং বা-রাঁ---এই দুইটি দেপার্ত্যমঁ নিয়ে গঠিত। আল্‌জাসে টেক্সটাইল শিল্প, রাসায়নিক দ্রব্যের শিল্প এবং একটি কৃষিভিত্তিক অর্থনীতি বিদ্যমান। এখানে খাদ্যশস্য, তামাক ও আঙ্গুর উৎপাদিত হয়। আল্‌জাসীয় সংস্কৃতি জার্মান এবং ফরাসি প্রভাবের মিশ্রণ দ্বারা চিহ্নিত করা হয়৷  রাজা শার্লমাইনের সাম্রাজ্য ৮১৭ সালে এবং ৮৪৩ সালে ভাগ হয়ে গেলে আল্‌জাস লোথারিঙিয়ার অংশে পরিণত হয়। ৯২৫ সালে আল্‌জাস জার্মান ডিউকরাজ্য স্‌ভাবিয়া তথা আলেমানিয়ার অংশে পরিণত হয় এবং সেখান থেকে পবিত্র রোমান সাম্রাজ্যের অংশীভূত হয়ে যায়। এটি পরবর্তী প্রায় ৮০০ বছর পবিত্র রোমান সাম্রাজ্যের অংশ ছিল। সপ্তদশ শতাব্দী পর্যন্ত এটি জার্মানদের অধীনে থাকে। এই সময়ে এই অঞ্চলে শক্তিশালী জমিদারি প্রথা চালু হয়; অস্ট্রিয়ার হাবসবুর্গ রাজবংশ মূলত এই জমিদারিগুলি নিয়ন্ত্রণ করতেন। মধ্যযুগের শেষ পর্যায়ে কিছু সমৃদ্ধ ও শক্তিশালী নগরের আবির্ভাব ঘটে, যার মধ্যে স্ত্রাসবুর এবং কলমার অন্যতম। শহর দুইটি স্বাধীন শহর তথা ক্ষুদ্র প্রজাতন্ত্রের মর্যাদাও লাভ করে। ত্রিশ বছরের যুদ্ধশেষে ১৬৪৮ সালের ভেস্টফালেন-এর শান্তিচুক্তি অনুসারে আল্‌জাস ফ্রান্সের অধীনে আসে। ১৭৮৯ সালে ফরাসি বিপ্লব শুরু হবার আগ পর্যন্ত আলজাস ফরাসি সাম্রাজ্যের অংশ ছিল। ফরাসি বিপ্লবের পর এটি বা-রাঁ এবং ও-রাঁ নামের দুইটি দেপার্ত্যমঁতে ভাগ হয়ে যায়। ১৮৭০-১৮৭১ সালে ফ্রাংকো-প্রুশীয় যুদ্ধের পর এই দেপার্ত্যমঁগুলি এবং লোরেনের কিছু অংশ জার্মান সাম্রাজ্যের অংশে পরিণত হয়।  ১৯১৯ সালে প্রথম বিশ্বযুদ্ধ শেষে ভার্সাই চুক্তি অনুসারে আল্‌জাস ও লোরেন অঞ্চল দুইটি ফ্রান্সকে ফেরত দেওয়া হয়। দ্বিতীয় বিশ্বযুদ্ধের সময় ১৯৪০ সালে এক যুদ্ধবিরতির চুক্তি অনুসারে এলাকাটি আবার জার্মানির দখলে আসে, কিন্তু ১৯৪৫ সালে জার্মানির পরাজয়ের পর এটি আবার ফ্রান্সের কাছে চলে যায়।  ফরাসি ভাষা আল্‌জাস অঞ্চলের প্রধান ভাষা। আলজাসীয় ভাষা নামের একটি জার্মান উপভাষাও এখানে প্রচলিত, তবে এর ব্যবহার হ্রাস পাচ্ছে। অঞ্চলটিতে ফরাসি ও জার্মান সংস্কৃতির সম্মিলন ঘটেছে। তবে দুই বিশ্বযুদ্ধের সময়ই অঞ্চলটির জনগণ মূলত ফ্রান্সকেই সমর্থন করেছে।   তথ্যসূত্র   বিষয়শ্রেণী:ফ্রান্সের রেজিওঁ (প্রশাসনিক অঞ্চল)
মারা হল ভারতের মিজোরামের আদি বাসিন্দা এবং উত্তর-পূর্ব ভারতের স্থানীয় বাসিন্দা জাতিগোষ্ঠী। এদের বেশিরভাগই মিজোরাম রাজ্যের মারা স্বায়ত্তশাসিত জেলা পরিষদ অঞ্চলে বসবাস করে, এখানে তারা স্থানীয় পরিসরে সংখ্যাগরিষ্ঠ জনগোষ্ঠী। মারা জাতিরো লোকজন ভারতের কুকি ও মিজো এবং মিয়ানমারের কাচিন, কারেন, শান এবং চিনদের সাথে গভীরভাবে সম্পর্কিত। মায়ানমারের চিন রাজ্যের (বার্মা) দক্ষিণ-পশ্চিম ও দক্ষিণ-মধ্য অংশেও উল্লেখযোগ্য সংখ্যক মারা ব্যক্তি বাস করেন। ভারতের মারা পরিষদ এলাকার সংলগ্ন অঞ্চলটির বেশিরভাগ অংশই কোলোডিন / ছিমতুইপুই / বেইনো নদী দ্বারা বিভক্ত, এই বিভক্তি একটি আন্তর্জাতিক সীমানা তৈরি করেছে।  তারা বহু রকম উপজাতীয় নামে বহির্বিশ্বে বিস্তৃত হয়েছে। মারারা আগে মাগা, মিরম, বাউংশেল, মারিং, জিউ বা জাও/ঝো, খুয়াংসাই নামে পরিচিত ছিল। উপরন্তু তারা তলাকাও/ লুসাইদের মাঝে লাখের, লাইদের মাঝে মিরাম ও খুমি এবং দাই, শো, মাতু ও রাখাইং জনগণের মাঝে শেন্দু নামে পরিচিত ছিল । পুরানো নামের পরিবর্তে ১৯৭৮ সালে মিজোরাম রাজ্যের তফসিলি উপজাতিদের তালিকায় নতুন নাম হিসেবে মারা শব্দটি যুক্ত করা হয়েছিল। তারা মিজোরামের সিহা বা সাইহা জেলায় একটি স্বতন্ত্র উপজাতীয় গোষ্ঠী হিসেবে সমাদৃত, পাশাপাশি পালেতওয়া শহরের উত্তর অংশ এবং মাতুপি শহর, থলান্টলাং শহরের পশ্চিম ও দক্ষিণ অংশ এবং হাখা শহরের দক্ষিণ অংশজুড়ে তাদের বসতি রয়েছে। বর্তমানে তারা নিজেদেরকে "মারা" বলেই উল্লেখ করে। Dr K. Zohra, Ph.D, An introductory notes to Mara District of South Mizoram, India.   তথ্যসূত্র    বহিঃসংযোগ   চাখেই.কম : মারাল্যান্ডের প্রথম নগর পোর্টাল  বিষয়শ্রেণী:মিয়ানমারের নৃগোষ্ঠী বিষয়শ্রেণী:ভারতের জাতিগোষ্ঠী বিষয়শ্রেণী:ভারতের তফসিলি জনজাতি বিষয়শ্রেণী:কুকি জাতি
thumb|350px|ঘড়ির আকারে ভূতাত্ত্বিক সময়সীমার চিত্র। thumb|300px|সর্পিলাকারে ভূতাত্ত্বিক সময়সীমার চিত্র ভূতাত্ত্বিক সময় বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা (টাইম স্কেল) ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন। বিজ্ঞানীরা এই সময়কে বিভিন্ন সীমায় বিভক্ত করেছেন এবং প্রতিটি সীমার পৃথক পৃথক নাম দেয়া হয়েছে। বিভিন্ন যুগান্তকারী ঘটনার মাধ্যমে এই সীমাগুলো নির্ণয় করা হয়েছে। এই নিবন্ধে ভূতাত্ত্বিক সময়ের যে সীমা ছক দেয়া হয়েছে তার সবগুলো নাম ও তারিখ ইন্টারন্যাশনাল কমিশন অন স্ট্র্যাটিগ্রাফি কর্তৃক প্রস্তাবিত নামকরণ ব্যবস্থা অনুযায়ী উল্লেখ করা হয়েছে।  তেজস্ক্রিয়মিতি অনুযায়ী বয়স পরীক্ষা করে দেখা গেছে, পৃথিবীর বয়স আনুমানিক ৪৫৭ কোটি বছর। আগেই বলা হয়েছে, সীমা নির্ধারণ করেছে বিভিন্ন যুগান্তকারী ভূতাত্ত্বিক ও জীবাশ্মবিদ্যাগত ঘটনা। এ ধরনের ঘটনার মধ্যে উল্লেখযোগ্য হচ্ছে গণ বিলুপ্তি। উদাহরণস্বরূপ, ক্রিটেশিয়াস যুগ এবং প্যালিওজিন যুগের সীমা নির্ধারণ করেছে একটি বিলুপ্তি ঘটনা যার নাম ক্রিটেশিয়াস-টার্শিয়ারি বিলুপ্তি ঘটনা। এই বিলুপ্তি ঘটনার মাধ্যমে পৃথিবী থেকে ডাইনোসর বিলুপ্ত হয়ে যায়। অতীতে যেতে যেতে যে সময়ের আর কোন নির্ভরযোগ্য জীবাশ্ম রেকর্ড পাওয়া যায় না সে যুগের সীমা নির্ধারণ করা হয় পরম যুগের নীতি অবলম্বন করে।  পরিভাষা  ভূতাত্ত্বিক সময়কে সামগ্রিকভাবে বলা যায় মহাকাল। মহাকালের প্রাথমিক বিভাজন হল মহাকল্প (supereon), এটিকে আবার পর্যায়ক্রমে কল্প (eon), মহাপর্যায় (era), পর্যায় (period), মহাযুগ (epoch) এবং শেষ পর্যন্ত যুগ (age) নামক এককে বিভক্ত করা হয়েছে।   চিত্রলৈখিক কালপঞ্জি  প্রথম ও দ্বিতীয় কালপঞ্জি দুটি প্রথমটিরই শাখা। অ্যাসটেরিক্স চিহ্ন দ্বারা তা-ই বোঝানো হয়েছে।  হলোসিন যুগটি এতো কম সময়ের যে এই কালপঞ্জিতে দেখানো সম্ভব নয়।   পরিবর্ধিত চিত্রায়ন    তথ্যসূত্র    বহিঃসংযোগ   NASA: Geologic Time  GSA: Geologic Time Scale  British Geological Survey: Geological Timechart   GeoWhen Database   International Commission on Stratigraphy Time Scale   CHRONOS   National Museum of Natural History - Geologic Time   SeeGrid: Geological Time Systems  Information model for the geologic time scale  Exploring Time  from Planck Time to the lifespan of the universe  বিষয়শ্রেণী:ভূতত্ত্ব বিষয়শ্রেণী:ভূতাত্ত্বিক সময় বিষয়শ্রেণী:ভূতত্ত্বের কালপঞ্জি বিষয়শ্রেণী:মূল বিষয়ের নিবন্ধ বিষয়শ্রেণী:প্রাকৃতিক ইতিহাস বিষয়শ্রেণী:ভূতাত্ত্বিক কালনির্ণয়
রংপুর আইন কলেজ বাংলাদেশের রংপুর জেলায় অবস্থিত একটি আইন শিক্ষা প্রতিষ্ঠান। গুপ্তপাড়ায় অবস্থিত এ কলেজে জাতীয় বিশ্ববিদ্যালয়ের অধীনে আইন বিষয়ক দুটি কোর্স চালু আছে। শিক্ষা প্রতিষ্ঠান সনাক্তকরণ নম্বর (EIIN) হলো ১৩৩৪৭৪ এবং কলেজ কোড হলো ৩২৪২।   কোর্সের তথ্য  ১ বছরের পেশাদার ডিগ্রিআইন স্নাতক (এলএলবি) পর্ব-১আইন স্নাতক (এলএলবি) ফাইনাল আরো দেখুন   বাংলাদেশের আইন কলেজের তালিকা  তথ্যসূত্র  বিষয়শ্রেণী:জাতীয় বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:বাংলাদেশের আইন বিদ্যালয়
ডান|260px|থাম্ব|এই ককশেফারের এলিট্রাকে তাৎক্ষণিকভাবে এর স্বচ্ছ পশ্চাৎডানা থেকে পৃথক করা যায় 260px|থাম্ব|চেকার্ড গোবরে পোকা নেপউইড থেকে উড্ডয়ন করছে। এলিট্রা পাখার উপরে ধরা আছে  এলিট্রন () হল কতিপয় বর্গের (বিশেষ করে গুবরে পোকা বা কলিওপ্টেরা এবং কিছু প্রকৃত ছারপোকা বা হেটেরোপ্টেরা) পতঙ্গের একটি পরিবর্তীত শক্ত অগ্রডানা। অধিকাংশ প্রকৃত ছারপোকায় অগ্রডানাকে হেমেলিট্রা বলা হয় কারণ এদের কেবলমাত্র নিচের অংশটি শক্ত যেখানে উপরের অংশটি হয় ঝিল্লিময়। এলিট্রনকে অনেক সময় শার্ড বা খুলামকুচিও বলা হয়ে থাকে।   বর্ণনা  এলিট্রা (এলিট্রনের বহুবচন) মূলত নিচের পশ্চাৎডানার (যা উড়ার জন্য ব্যবহৃত হয়) রক্ষাকবচ হিসেবে কাজ করে। উড্ডয়নের জন্য গোবরে পোকা বিশেষত এলিট্রা খোলার পর পশ্চাৎডানা মেলে দেয়, আর এলিট্রা খোলা থাকা অবস্থাতেই তারা উড়ে চলে। যদিও Scarabaeidae এবং Buprestidae গোত্রের কিছু গোবরে পোকা এলিট্রা বন্ধ রেখেই উড়তে সক্ষম।  কয়েকটি দলে এলিট্রা একসাথে বিলীন হয়ে গেছে যা তাদেরকে উড্ডয়নে অক্ষম করেছে। কিছু ভুঁই গোবরে পোকা (Carabidae গোত্রের) এর প্রকৃষ্ট উদাহরণ। পলিকিটা ক্রিমির (লক্ষণীয়ভাবে Polynoidae গোত্রের) শক্ত শল্ককে বর্ণনা করতেও এই শব্দটি ব্যবহার করা হয়। দেহ দেয়ালের এসব বহিঃবৃদ্ধিকে কিটা থেকে আলাদা করা হয়, যা ফলিকল বা গ্রন্থিকোষ থেকে বেড়ে ওঠে এবং এভাবে শিকড় অধিকার করে।   তথ্যসূত্র   বিষয়শ্রেণী:কীট বিষয়শ্রেণী:কীটতত্ত্ব
ফ্লুমিনেন্স ফুটবল ক্লাব (English: Fluminense Football Club) ব্রাজিলের একটি বিখ্যাত পেশাদার ফুটবল ক্লাব। ক্লাবটি ফ্লুমিনেন্স নামে সুপরিচিত। এই ক্লাবটির সদর দফতর অবস্থিত রিও ডি জানেইরু শহরের লারাঞ্জেইরাস এলাকায়। ফ্লুমিনেন্স মূলত তাদের ঐতিহ্য, সমর্থকসংখ্যা ও দীর্ঘ ইতিহাসের জন্য সুপরিচিত।  এই ক্লাবটি ২১ জুলাই ১৯০২ সালে প্রতিষ্ঠিত হয়। ফ্লুমিনেন্সের খেলার মাঠের নাম মারাকানা, যা তাদের নিজস্ব স্টেডিয়াম। ক্লাবের মূল জার্সির রঙ লাল, সবুজ ও সাদা এবং তাদের ডাকনাম "ট্রিকোলোর" (Tricolor) অর্থাৎ তিন রঙের দল।   ইতিহাস   ফ্লুমিনেন্স প্রতিষ্ঠিত হয় ১৯০২ সালে, এবং তারা ব্রাজিলের সবচেয়ে পুরনো ফুটবল ক্লাবগুলোর একটি। ১৯০৬ সালে তারা প্রথম রিও ডি জেনেইরো চ্যাম্পিয়নশিপ জেতে। এরপর থেকে ক্লাবটি অনেক আঞ্চলিক এবং জাতীয় শিরোপা জিতেছে। তারা ১৯৭০, ১৯৮৪, ২০১০ এবং ২০১২ সালে ব্রাজিলিয়ান সিরি আ শিরোপা জেতে।   অর্জনসমূহ   ফ্লুমিনেন্সের উল্লেখযোগ্য অর্জনের মধ্যে রয়েছে:  ক্যাম্পেওনাতো ব্রাসিলেইরো সিরি আ (৪ বার)  কোপা দু ব্রাসিল (১ বার)  রিও ডি জানেইরু চ্যাম্পিয়নশিপ (৩০-এর বেশি বার) তারা ২০০৮ সালে কোপা লিবার্তাদোরেসের ফাইনাল খেলেছিল কিন্তু পেনাল্টিতে লিগা দে কুইটো এর কাছে হেরে যায়।   বিখ্যাত খেলোয়াড়   ফ্লুমিনেন্সের ইতিহাসে অনেক তারকা ফুটবলার খেলেছে। এর মধ্যে উল্লেখযোগ্য হলো:  টেলেসান্তানা (কোচ ও খেলোয়াড়)  রোমারিও  রিভেলিনো  ফ্রেড, ক্লাবের সর্বাধিক গোলদাতা ও কিংবদন্তি স্ট্রাইকার।   সমর্থক ও সংস্কৃতি   ফ্লুমিনেন্স সমর্থকদের “ফ্লু” নামে ডাকা হয়। তাদের প্রধান রাইভাল হলো ফ্লামেঙ্গো, এই ম্যাচকে বলা হয় “ফ্লাফ্লু ডার্বি”, যা ব্রাজিলের সবচেয়ে ঐতিহাসিক এবং উত্তেজনাপূর্ণ ডার্বি হিসেবে পরিচিত। ফ্লুমিনেন্সের সমর্থকরা তাদের ঐতিহ্য, গান ও তালের জন্য বিখ্যাত।   আন্তর্জাতিক খেলা  ফ্লুমিনেন্স দক্ষিণ আমেরিকার বিভিন্ন প্রতিযোগিতায় অংশ নিয়েছে। কোপা লিবার্তাদোরেস এবং কোপা সুদামেরিকানায় তারা নিয়মিত খেলেছে। ২০২৩ সালে তারা প্রথমবারের মতো কোপা লিবার্তাদোরেস শিরোপা জেতে, যা ক্লাবের সবচেয়ে বড় আন্তর্জাতিক অর্জন।   তথ্যসূত্র